APSTIPRINĀTS

ar Valsts izglītības satura centra

2024. gada 4. oktobra rīkojumu Nr.1–03/475

**Latvijas skolēnu 49. zinātniskās pētniecības darbu konferences**

**nolikums**

1. **Vispārīgie jautājumi**
2. Nolikums nosaka kārtību, kā tiek organizēta Latvijas skolēnu 49. zinātniskās pētniecības darbu konference (turpmāk – konference), kurā tiek prezentēti Latvijas vispārējās un profesionālās izglītības iestāžu (turpmāk – izglītības iestādes) iesniegtie izglītojamo (turpmāk – skolēni) zinātniskās pētniecības darbi (turpmāk – ZPD) atbilstoši Ministru kabineta 2022. gada 27. septembra noteikumu Nr. 595 “Noteikumi par Latvijas zinātnes nozaru grupām, zinātnes nozarēm un apakšnozarēm” tvērumam.
3. Konferenci organizē, lai veicinātu izglītības iestāžu skolēnu individuālo kompetenču un talantu attīstību, padziļinot skolēnu zināšanas dažādās zinātņu nozarēs, iepazīstinot skolēnus ar mūsdienu ZPD tematiku un metodēm, iesaistot skolēnus tiešā pētījumu izstrādē un veidojot prasmi patstāvīgai darbībai ZPD izstrādē.
4. ZPD izstrādā viens vai divi skolēni sadarbībā ar sava darba vadītāju (izglītības iestādes skolotāju un, ja iespējams, ar konsultantu no augstākās izglītības iestādes).
5. Viens skolēns var iesniegt tikai vienu ZPD, kas izstrādāts individuāli vai grupā līdz diviem skolēniem.
6. Skolēna ZPD konferencei iesniedz izglītības iestāde.
7. Izglītības iestādes izvirza dalībai ZPD konferencē 9. – 12. klašu skolēnu vai 1. – 4. kursa izglītojamo ZPD, kuri veikti kādā no zinātnes nozaru grupām, kas minētas šī nolikuma 6. punktā. Izņēmuma gadījumā, ar izglītības iestādes sniegtu pamatojumu, var virzīt arī 7. – 8. klašu skolēnu ZPD, ja to darbu kvalitāte un saturs atbilst “Vadlīnijās skolēnu zinātniskās pētniecības darbu izstrādei un vērtēšanai”[[1]](#footnote-1) (turpmāk – Vadlīnijas) noteiktajiem kritērijiem.
8. **ZPD izstrāde**
9. ZPD izstrādā atbilstoši Vadlīnijām, kas publicētas tīmekļa vietnēs [www.visc.gov.lv](http://www.visc.gov.lv/) un [https://edu.lu.lv.](https://edu.lu.lv/)
10. ZPD izstrāde un konferences darbs tiek organizēts zinātnes nozaru grupās, pamatojoties uz Ministru kabineta 2022. gada 27. septembra noteikumiem Nr. 595 “Noteikumi par Latvijas zinātnes nozaru grupām, zinātnes nozarēm un apakšnozarēm”:
    1. Dabaszinātnes;
    2. Inženierzinātnes un tehnoloģijas;
    3. Medicīna un veselības zinātnes;
    4. Lauksaimniecības, meža un veterinārās zinātnes;
    5. Sociālās zinātnes;
    6. Humanitārās un mākslas zinātnes.
11. ZPD izstrādā un prezentē valsts valodā visās zinātņu nozaru grupās, izņemot Humanitārās un mākslas zinātnesnozaru grupas Valodniecības un literatūrzinātnes nozarē, kurā **svešvalodu** **valodniecības** vai **cittautu literatūras vēstures[[2]](#footnote-2)** ZPD izstrādā un aizstāv attiecīgajā darba valodā.
12. Izglītības iestāde norīko par ZPD atbildīgo izglītības iestādes kontaktpersonu un nodrošina nepieciešamo materiāli tehnisko bāzi ZPD izstrādei savu pieejamo resursu ietvaros. ZPD tiek veikti izglītības iestādē, sadarbojoties ar darba vadītāju. Ja nepieciešams, ZPD var veikt zinātnisko institūciju laboratorijās vai ražošanas uzņēmumos, ZPD veikšanas uzraudzībai un konsultācijām piesaistot attiecīgo speciālistu. ZPD raksturo patstāvīga zinātniska rakstura pētījuma izpilde zinātņu nozarēs.
13. **Konferences organizēšana**
14. ZPD konferenci organizē trīs posmos:
    1. **1. posms:** konkurss izglītības iestādē/pilsētā/novadā – **līdz 2025. gada 30. janvārim;**
    2. **2.** **posms:** reģionālā konference (2. posma 2.kārta) – **2025. gada 7. martā;**
    3. **3. posms:** valsts konference – **2025. gada 25. aprīlī.**
15. ZPD konferences organizatori:
    1. **1. posms** – **ZPD konkurss izglītības iestādē/pilsētā/novadā.** Posmu organizē izglītības iestāde, pilsētas vai novada atbildīgās kontaktpersonas.
    2. **2. posms** – **reģionālā ZPD konference.** 
       1. Posmu organizē atsevišķi šādos reģionos:

12.2.1.1. Rīga un Rīgas reģions;

12.2.1.2. Kurzemes reģions;

12.2.1.3. Latgales reģions;

12.2.1.4. Zemgales reģions;

12.2.1.5. Vidzemes reģions.

* + 1. Posmu katrā no nolikuma 12.2.1.punktā minētajiem reģioniem organizē Izglītības iestāžu reģistrā reģistrēta augstākā izglītības iestāde vai šādu iestāžu apvienība (grupa), ar kuru Valsts izglītības satura centrs (turpmāk – centrs) ir noslēdzis līgumu par Latvijas skolēnu zinātniskās pētniecības darbu reģionālās konferences organizēšanu un, kas atbilst šādiem kritērijiem:

12.2.2.1. augstākā izglītības iestāde atbilst Augstskolu likuma 31., 32. vai 33.pantā noteiktajam augstskolu tipam;

12.2.2.2. augstākajai izglītības iestādei pēdējo 5 gadu laikā ir pieredze vismaz 3 reģionālo ZPD konferenču organizēšanā;

12.2.3. ZPD organizatora izvēlei konkrētā reģionā iespēju robežās tiek piemērots teritoriālais princips: izglītības iestāde īsteno akreditētas studiju programmas attiecīgā reģiona teritorijā.

* 1. **3. posms** – **valsts ZPD konference.** Posmuorganizē centrs sadarbībā ar nolikuma 12.2.2. apakšpunktā noteiktajām augstākajām izglītības iestādēm.

1. ZPD konferences atbildīgo personu noteikšana:
   1. pašvaldība – pilsēta/novads līdz 2024. gada 15. novembrim centram paziņo savas pašvaldības – pilsētas/novada atbildīgo personu, nosūtot informāciju uz e–pastu: [zpd@visc.gov.lv](mailto:zpd@visc.gov.lv);
   2. izglītības iestāde līdz 2024. gada 20. novembrim paziņo pašvaldības – pilsētas/novada atbildīgajai personai izglītības iestādes atbildīgo kontaktpersonu.
2. Saziņa starp izglītības iestādi vai ZPD autoru, reģionālās ZPD konferences organizatoru un centru organizē izglītības iestādes atbildīgā kontaktpersona.
3. Izglītības iestādes atbildīgā kontaktpersona atbild par ZPD iesniegšanu vietnē [https://edu.lu.lv](https://edu.lu.lv/) norādītajos termiņos, seko līdzi vietnē ievietotajai informācijai par ZPD vērtēšanu un virzību, informē par to darba autoru un darba vadītāju.
4. Centra atbildīgā kontaktpersona valsts ZPD konferences jautājumos ir 4.2.2.3. pasākuma “Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam” aktivitātes koordinatore zinātniskās pētniecības darbības jautājumos Rūta Reine (e–pasts: [zpd@visc.gov.lv](mailto:zpd@visc.gov.lv)).
5. **Konferences posmu organizēšana**
6. **ZPD konkurss izglītības iestādē/pilsētā/novadā – 1. posms:**
   1. Posma organizatori izvirza **labākos** ZPD uz reģionālo ZPD konferenci atbilstoši ZPD vērtēšanas kritērijiem un šī nolikuma 7. punktā minētajām zinātnes nozaru grupām;
   2. ZPD, kuri neatbilst Vadlīnijām un/vai kuros tiek konstatētas plaģiātisma vai pašplaģiātisma pazīmes, netiek izvirzīti uz reģionālo posmu;
   3. ZPD iesniegšana reģionālajai konferencei: Izglītības iestādes atbildīgā kontaktpersona izvirzīto ZPD iesniedz reģionālajam posmam vietnē [https://edu.lu.lv](https://edu.lu.lv/) laika posmā no **2025. gada 10. janvāra plkst. 00.00 līdz 2025. gada 30. janvārim plkst. 23.59**.Izglītības iestādes atbildīgā kontaktpersona ir atbildīga par nepieciešamās informācijas norādīšanu ZPD vietnē [https://edu.lu.lv](https://edu.lu.lv/) un atbilstīgā ZPD faila augšupielādi (PDF formātā).
   4. Augšupielādējot ZPD, izglītības iestādes atbildīgā kontaktpersona pārbauda ZPD autora vārdu, uzvārdu un pievienotā ZPD atbilstību ievadītajai informācijai, kā arī norāda atbilstošo zinātnes nozares grupu.
7. **Reģionālā ZPD konference – 2. posms:** 
   1. **Reģionālās konferences 1.kārta (no 2025. gada 31. janvāra līdz 28. februārim):** 
      1. pirmajā kārtā tiek vērtēti skolēnu ZPD PDF formātā, kas augšupielādēti vietnē [https://edu.lu.lv;](https://edu.lu.lv/)
      2. ZPD, kuri neatbilst Vadlīnijām var tikt noraidīti un neizvirzīti uz reģionālās ZPD konferences 2. posma 1.kārtu – ZPD recenzēšanu;
      3. katru ZPD vērtē viens recenzents;
      4. recenzenta vērtējums tiek ievadīts recenzijas veidlapā vietnē [https://edu.lu.lv](https://edu.lu.lv/) un ir pieejams ZPD iesniedzējiem, ZPD autoriem un skolotājiem, kuri ir apstiprinājuši savu reģistrāciju vietnē [https://edu.lu.lv.](https://edu.lu.lv/) Recenzijas pieejamas no **2025. gada 28. februāra plkst.17.00**;
      5. recenzents ZPD vērtē, ņemot vērā tikai Vadlīnijās iekļautos vērtēšanas kritērijus;
      6. ZPD, kuru apjoms pārsniedz Vadlīnijās noteikto lapu skaitu, atbilstoši zinātņu nozarēm tiek vērtēti tikai noteikto lapu apjomā (informācija, kas atrodas ārpus noteiktā lapu skaita, netiek vērtēta);
      7. recenzijā maksimālais punktu skaits ZPD vērtējumam ir 80 punkti;
      8. ZPD, kuri recenzijā ieguvuši ne mazāk kā 40 punktus, kvalificējas reģionālās konferences 2. kārtai – ZPD mutiskai aizstāvēšanai.
   2. **Reģionālās konferences 2.kārta notiek attālināti** (tiešsaistes platformā ZOOM, Microsoft Teams) **(2025. gada 7. martā):**
      1. ZPD autori, kuri piedalās konferencē, prezentē savu ZPD PowerPoint formātā, ja nepieciešams, izmantojot uzskates materiālus;
      2. prezentācijā ZPD autors iekļauj arī atbildes uz recenzenta jautājumiem;
      3. prezentācijas/uzstāšanās ilgums (ziņojums, iekļaujot atbildes uz recenzenta jautājumiem) – līdz 7 minūtēm. Paredzētais laiks atbildēm uz **komisijas** jautājumiem – līdz 3 minūtēm;
      4. ZPD prezentē tajā valodā, kurā tas izstrādāts un iesniegts atbilstoši šī nolikuma 8. punktam;
      5. katras zinātnes nozares vai nozaru apvienoto vērtēšanas komisiju veido ne mazāk kā trīs personu sastāvā, pieaicinot recenzentus, starpnozaru ekspertus un speciālistus;
      6. maksimālā vērtējumu kopsumma reģionālās konferences 2. kārtā (ZPD mutvārdu prezentācijā) ir **40 punkti**;
      7. ZPD, kuri recenzijas un mutvārdu prezentācijas vērtējumu kopsummā saņem vismaz **100 punktu**, tiek izvirzīti uz **3. posmu** – **valsts ZPD konferenci** (vietnē [https://edu.lu.lv](https://edu.lu.lv/) uz valsts ZPD konferenci izvirzītā darba autora vārdam un uzvārdam pretī būs redzams karodziņa simbols);
      8. ZPD, kuri ir bijuši izvirzīti, bet nav tikuši prezentēti reģionālajā ZPD konferencē un nav saņēmuši mutvārdu prezentācijas vērtējumu, protokolā un vietnē [https://edu.lu.lv](https://edu.lu.lv/) tiek veikts ieraksts “Nav prezentēts” un netiek piešķirtas pakāpes;
      9. ZPD autori, kuri kopvērtējumā saņēmuši no 80 līdz 99 punktiem, tiek apbalvoti ar trešās pakāpes diplomiem, no 100 – līdz 110 punktiem ar otrās pakāpes diplomiem, no 111 līdz 120 punktiem ar pirmās pakāpes diplomiem. Atbilstoši saņemtajam vērtējumam zinātnes nozaru grupā attiecīgās pakāpes diplomi var netikt piešķirti vai arī vairākiem ZPD var tikt piešķirti vienas pakāpes diplomi;
      10. katras zinātnes nozares rezultātus reģionālās konferences organizators paziņo centram līdz **2025. gada 11. martam** plkst. 17.00 un ievada vietnē [https://edu.lu.lv](https://edu.lu.lv/) ne vēlāk kā līdz **2025. gada 12. martam** plkst. 17.00
8. **Valsts ZPD konference** – **3. posms (2025. gada 25. aprīlī):** 
   1. Valsts ZPD prezentācija un vērtēšana:
      1. izmantojot vietni [https://edu.lu.lv,](https://edu.lu.lv/) uz valsts ZPD konferenci tiek uzaicināti skolēni, kuri reģiona ZPD ir saņēmuši vismaz 100 punktus (sākot no 2025. gada 12.marta vietnē https://edu.lu.lv uz valsts ZPD konferenci uzaicinātā dalībnieka vārdam un uzvārdam pretī būs redzams karodziņa simbols);
      2. valsts ZPD konferences norises formātsun vērtēšanas kārtība un kritēriji tiek publicēti centra tīmekļa vietnē www.visc.gov.lvlīdz 2025. gada 7. martam;
      3. katru valsts ZPD konferencē izvirzīto darbu vērtē komisija, kuras sastāvā ir ne mazāk kā trīs starpnozaru eksperti un speciālisti (neatkarīgi eksperti);
      4. valsts ZPD konferencē katrs ZPD saņem neatkarīgu ekspertu vērtējumu punktu izteiksmē, un gala vērtējumu veido visu ekspertu vērtējumu summa;
      5. ZPD prezentē autors vai autori, uzstājas ar stenda ziņojumu, ja nepieciešams, izmantojot uzskates materiālus. Prezentācijas ilgums – līdz 4 minūtēm, atbildes uz vērtētāja jautājumiem (diskusija) – līdz 6 minūtēm;
      6. valsts konferencē ZPD gala vērtējums ir galīgs un nemaināms.
   2. ZPD autoru apbalvošana:
      1. valsts ZPD konferences ZPD autori visās zinātnes nozaru grupās atbilstoši iegūtajam vērtējumam tiek apbalvoti ar pirmās, otrās un trešās pakāpes diplomiem;
      2. atbilstoši saņemtajam vērtējumam zinātnes nozaru grupā attiecīgās pakāpes diplomi var netikt piešķirti vai arī vairākiem ZPD var tikt piešķirtas vienas pakāpes diplomi.
9. **Dalībnieku atlase starptautiskajiem pasākumiem**
10. Izvērtējot ZPD, zinātņu nozares vērtēšanas komisija izvirza kandidātus atlases konkursam dalībai starptautiskos pasākumos šādās zinātņu nozaru grupās: dabaszinātnes, inženierzinātnes un tehnoloģijas, lauksaimniecības, meža un veterinārās zinātnes; medicīna un veselības zinātnes.
11. Centrs organizē atlases konkursa komisiju, pieaicinot ne mazāk kā trīs starpnozaru ekspertus un speciālistus (neatkarīgi eksperti).
12. Ne vēlāk kā piecas darba dienas pēc konferences izvirzītie kandidāti prezentē savu darbu angļu valodā atlases konkursā dalībai starptautiskajos pasākumos[[3]](#footnote-3)– EUCYS (Eiropas Savienības jauno zinātnieku konkurss) 2025. gads, ISEF (Starptautiskā zinātnes un inženierzinātņu izstāde) 2026. gads, Genius Olympiad (Globālo apkārtējās vides jautājumu olimpiāde) 2026. gads.
13. Centrs patur tiesības rīkot atlases konkursu un iekļaut papildus starptautiskos pasākumus, kas nav minēti šī nolikuma 19. punktā, ja tos uzskata par nepieciešamiem.
14. **Noslēguma jautājumi**
15. Reģionālās/valsts konferences darbības apelāciju izskatīšana:
    1. Izglītības iestādei **trīs dienu** laikā pēc rezultātu izziņošanas vietnē https://edu.lu.lv ir tiesības iesniegt reģionālās/valsts ZPD konferences organizatoram rakstisku iesniegumu ar lūgumu izskatīt konkrētajā gadījumā konstatētos konferences norises **procesuālos pārkāpumus.**
    2. Sūdzības par recenzenta vai eksperta zinātnisko vērtējumu netiek pieņemtas un izskatītas.
    3. Izglītības iestādes iesniegtos iebildumus (sūdzību) iesniedz un paraksta izglītības iestādes paraksttiesīgā amatpersona. Izglītības iestādes iesniegumu par konferences norises procesuālajiem pārkāpumiem **trīs dienu** laikā izskata centra izveidota komisija, kas sastāv no centra pārstāvja, reģiona pārstāvja un nozares eksperta. Komisijas lēmumu izglītības iestādei paziņo centrs.
16. Konferences laikā dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots bez atļaujas pieprasīšanas no dalībnieka.
17. Piesakot skolēnu ZPD konferencei, t.sk. augšupielādējot tos vietnē [https://edu.lu.lv,](https://edu.lu.lv/) ZPD konferences norises laikā tiks veikta ZPD autora personas datu apstrāde saistībā ar ZPD autora dalības nodrošināšanu ZPD konferencē. Personas datu apstrāde tiks veikta saskaņā ar Vispārīgo datu aizsardzības regulu un Fizisko personu datu apstrādes likuma prasībām. Datu apstrādes pamatojums Ministru kabineta 2009. gada 30. jūnija noteikumi Nr.682 „Valsts izglītības satura centra nolikums”. Datu apstrādes mērķis: nodrošināt ZPD autora dalību ZPD konferencē. Personas datu apstrādes pārzinis: Valsts izglītības satura centrs.

1. [Vadlīnijas skolēnu zinātniskās pētniecības darbu izstrādei un vērtēšanai pieejamas](https://www.visc.gov.lv/sites/visc/files/media_file/zpd_vadlinijas_04.10.docx) [↑](#footnote-ref-1)
2. [MK 2022.gada 27.septembra noteikumi Nr.595 “Noteikumi par Latvijas zinātnes nozaru grupām, zinātnes nozarēm un apakšnozarēm”](https://likumi.lv/ta/id/335928-noteikumi-par-latvijas-zinatnes-nozaru-grupam-zinatnes-nozarem-un-apaksnozarem)  [↑](#footnote-ref-2)
3. Starptautisko pasākumu formāts tiks precizēts pirms pasākuma atbilstoši organizatoru noteiktajam [↑](#footnote-ref-3)